钦定古今图书集成/明伦汇编/氏族典/第535卷 > 《廖用贤尚友录》 > 霍德行
## 钦定古今图书集成/明伦汇编/氏族典/第535卷 > 《廖用贤尚友录》 > 霍德行

按《东光县志》：“德行，字道本，东光庠生。少有文名，举明
经，授中州涉邑训。循循善诱士，有贫者，为之推衣屦、
供油炭而佐之读，且捐俸治田，以赡贫不能治业者。
陞沈阳教授，一如在涉。告归，寿八十终。著有《硕宽堂
诗文集》《渊源录》《游涉录》《循环说》《家训》等书行于世。”